মাহার লাগমায়

আলফ্রেডো মাহার ফ্রান্সিসকো আমান্তে লাগমায় (জন্ম: ৪ অক্টোবর, ১৯৬৬) একজন ফিলিপিনো ভূতত্ত্ববিদ। তিনি এনওএএইচ (ন্যাশনওয়াইড অপারেশনাল অ্যাসেসমেন্ট অব হ্যাজার্ডস) প্রকল্পের নির্বাহী পরিচালক এবং ফিলিপিন্স ডিলিমান বিশ্ববিদ্যালয়ের জাতীয় ভূতাত্ত্বিক বিজ্ঞান ইনস্টিটিউটের একজন অধ্যাপক। লাগমায় ফিলিপিন্স ডিলিমান বিশ্ববিদ্যালয় থেকে ১৯৮৭ সালে ভূতত্ত্বে বি.এসসি. এবং ১৯৯৩ সালে এম.এসসি. ডিগ্রি অর্জন করেন। ২০০১ সালে তিনি কেমব্রিজ বিশ্ববিদ্যালয় থেকে ভূতত্ত্ব বিষয়ে পিএইচডি অর্জন করেছিলেন। পাশাপাশি তিনি মেক্সিকোর জাতীয় স্বায়ত্তশাসিত বিশ্ববিদ্যালয় এবং স্ট্যানফোর্ড বিশ্ববিদ্যালয়ে ভূপদার্থবিজ্ঞান বিভাগের একজন পরিদর্শক বিজ্ঞানী হিসেবেও যুক্ত হয়েছিলেন। তিনি বর্তমানে ফিলিপিন্স ডিলিমান বিশ্ববিদ্যালয়ের জাতীয় ভূতাত্ত্বিক বিজ্ঞান ইনস্টিটিউটের অনুষদ সদস্য তথা ফ্যাকাল্টি মেম্বার। অধ্যাপক হিসাবে ডিলিমান বিশ্ববিদ্যালয়ে ফিরে আসার পরে তিনি আগ্নেয়গিরির আচরণ এবং মানবিক ক্রিয়াকলাপে এর প্রভাব সম্পর্কে গবেষণায় মনোনিবেশ করেন। দুর্যোগ প্রতিকারে অসাধারণ দক্ষতা তাকে ডিওএসটি-এর এনওএএইচ প্রকল্পে নির্বাহী পরিচালক হিসেবে ২০১২ সালে নেতৃত্ব দেওয়ার সুযোগ করে দিয়েছিলো; এনওএএইচ (NOAH) প্রকল্পকে দেশটির শীর্ষস্থানীয় দুর্যোগ প্রতিরোধ ও প্রতিকার কর্মসূচী হিসেবে বিবেচনা করা হয়। তিনি গিনসাউগন ভূমিধস; মায়ান অগ্ন্যুৎপাত; ওনডয়, সেন্ডং, পাবলো ও ইওলান্দা টাইফুন; এবং ঝড় বৃদ্ধিসহ ফিলিপাইনের বড় বিপর্যয়গুলোর বিশদ বিশ্লেষণ প্রকাশ করেছেন। তিনি জাতিসংঘের সমুদ্র আইন বিষয়ক কমিশনে বেনহাম উত্থান নিয়ে ফিলিপাইনের দাবির পক্ষে ফিলিপাইন প্যানেলের অংশ ছিলেন। ২০১৩ সালে, লাগমায় ভূতত্ত্ব ও ভূবিজ্ঞানের জন্য বিশিষ্ট ফিলিপিনো পদকে ভূষিত হয়েছেন। ২০১৪ সালে উইকিপিলিপিনাস কর্তৃক "দেশকে (ফিলিপাইন) প্রভাবিত করছে এমন সব উল্লেখযোগ্য ঘটনা নিয়ে উন্মুক্ত তথ্য এবং অন্তর্দৃষ্টি দিয়ে জনগণকে ক্ষমতায়নের জন্য" তাকে বর্ষসেরা উইকিপিনয় হিসাবে ভূষিত করা হয়েছে। ফিলিপাইনের প্রাকৃতিক-ঝুঁকি এবং প্রাকৃতিক-বিপর্যয় সংক্রান্ত গবেষণায় (বিশেষত আগ্নেয়গিরির ঝুঁকি, ভূমিকম্প, টাইফুন, ভূমিধস এবং বন্যা বিষয়ে) অসাধারণ আন্তঃশৃঙ্খলার জন্য ২০১৫ সালের ১৫ই এপ্রিল অস্ট্রিয়ার ভিয়েনায় ইউরোপীয় ভূবিজ্ঞান সংঘ কর্তৃক লাগমায় প্লিনিয়াস পদক লাভ করেন। " তিনি এই পুরস্কার প্রাপ্ত প্রথম এশীয় ব্যক্তি। ভূতত্ত্বে বিশেষ দখলের পাশাপাশি লাগমায় একজন বেতার ব্যক্তিত্বও। তিনি ডিজেডএমএম বেতার চ্যানেলে সাংবাদিক আতোম আরুয়ালো এবং টেড এসগুয়েরার সাথে রেড অ্যালার্ট অনুষ্ঠানটি সহ-সঞ্চালনা করেছিলেন। বেতার অনুষ্ঠানটি ২০১৫ সেন্ট স্কলাস্টিকা কলেজের ৯ম হিল্ডগ্রেড পুরস্কার, ২০১৪ সালে ফিলিপাইনের কুইল পুরস্কার কর্মসূচিতে বিপুল সংখ্যক শ্রোতাদের যোগাযোগ বিভাগে মেরিট যোগাযোগ ব্যবস্থাপনা পুরস্কার এবং ২০১৪ সালে সেরা শিক্ষামূলক বেতার প্রোগ্রামের জন্য ক্যাথলিক গণমাধ্যম পুরস্কার (সিএমএমএ) পেয়েছিলো। লাগমায় বিশ্বব্যাংকের পরামর্শক (কনসালট্যান্ট) এবং ফিলিপাইন-আমেরিকান বিজ্ঞান ও প্রকৌশল একাডেমির একজন সদস্য। মাহার লাগমায় পরীক্ষামূলক মনোবিজ্ঞানশাখায় ফিলিপাইনের জাতীয় বিজ্ঞানী এবং ফিলিপিন্স ডিলিমান বিশ্ববিদ্যালয়ের মনোবিজ্ঞান বিভাগের ইমেরিটাস অধ্যাপক আলফ্রেডো লাগমায়ের কনিষ্ঠ পুত্র। • গ‌িনসাউগনে অনুসন্ধান এবং উদ্ধার কাজের স্বীকৃতিস্বরূপ রাষ্ট্রপতির মানপত্র • ২০০৮ সালে ফিলিপাইনে মহাকাশ প্রযুক্তির উদ্ভাবনী অ্যাপ্লিকেশনে উন্নত বিজ্ঞান এবং প্রযুক্তির জন্য বিশিষ্ট গবেষণা পুরস্কার • ২০০৮ এবং ২০১১ সালে ফিলিপাইন বিশ্ববিদ্যালয় বিজ্ঞানী পুরস্কার • ২০১২ সালে নিউ মিডিয়া হিরোজ পুরস্কার • ২০১২ সালে এনওএএইচ প্রকল্পের ওয়েবসাইট এবং মোবাইল সরঞ্জাম বিকাশের জন্য সাইবারপ্রেস বর্ষ সেরা আইটি পণ্য(নির্মাতা)র স্বীকৃতি • ২০১৩ সালে পেশাদার প্রবিধান কমিশন থেকে ভূতত্ত্ব বিভাগে বর্ষসেরা বিশিষ্ট পেশাদার ঘোষণা • ২০১৩ সালে জুনিয়র চেম্বার ইন্টারন্যাশনাল এবং ফিলিপাইনের সিনেট থেকে ভূতত্ত্ব এবং ভূবিজ্ঞানে অবদানের জন্য বিশিষ্ট ফিলিপিনো (টোফিল) পুরস্কার • ২০১৪ উইকিপিলিপিনাস অ্যান্ড ভাইবাল ফাউন্ডেশন থেকে বর্ষসেরা উইকিপিনয় পদক • ২০১৪ সালে ফিলিপাইন বিশ্ববিদ্যালয় অ্যালামনাই অ্যাসোসিয়েশন থেকে দুর্যোগ প্রতিকারের জন্য বিশিষ্ট অ্যালামনাই পুরস্কার • ২০১৫ সালে ইউরোপিয়ান জিওসায়েন্সেস ইউনিয়ন বা ইউরোপীয় ভূবিজ্ঞান সংঘ কর্তৃক প্লিনিয়াস পদক • গাওয়াদ সা কাউলারান "Alfredo M. F. A. Lagmay, Plinius Medal 2015"। European Geosciences Union। সংগ্রহের তারিখ ২৯ নভেম্বর ২০১৫।  "Photo Release: President Aquino at TOFIL 2013 awarding ceremonies, January 29, 2014"। Official Gazette। Republic of the Philippines। ৩০ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২৯ নভেম্বর ২০১৫।  Lagmay, Alfredo Mahar - Curriculum Vitae. University of the Philippines Diliman, National Institute of Geological Sciences "Mahar Lagmay"। GEOS, Inc.। সংগ্রহের তারিখ ২৯ নভেম্বর ২০১৫।  "Meet the 2014 WikiPinoy of the Year, Dr. Alfredo Mahar Francisco Lagmay"। Vibal Foundation and WikiPilipinas। সংগ্রহের তারিখ ২৯ নভেম্বর ২০১৫।  Copok, Tiffany Chua। "Asia's Rising Scientists: Professor Mahar Lagmay"। Asian Scientist। সংগ্রহের তারিখ ২৯ নভেম্বর ২০১৫।  "Project NOAH Executive Director Dr. Alfredo Mahar Lagmay awarded 2014 WikiPinoy of the Year"। National Operational Assessment of Hazards। DOST Project NOAH। ১৪ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ২৯ নভেম্বর ২০১৫।  Tupaz, Voltaire (১৬ এপ্রিল ২০১৫)। "UP disaster scientist wins top European geosciences award"। Rappler। ২৬ মে ২০১৬ তারিখে মূল থেকে আর্কাইভ করা। সংগ্রহের তারিখ ২৯ নভেম্বর ২০১৫।  "Life work"। Manila Standard Today। ১৯ এপ্রিল ২০১৫। ১০ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ২৯ নভেম্বর ২০১৫।  "Lagmay wins Plinius Medal"। University of the Philippines Diliman। ৮ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৯ নভেম্বর ২০১৫।  "RED Alert recognized at the Hildegarde awards"। NOAH Blog। DOST Project NOAH। ৮ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৯ নভেম্বর ২০১৫।  "RED Alert, ABS-CBN Receive Philippine Quill Awards"। NOAH Blog। DOST Project NOAH। ৮ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৯ নভেম্বর ২০১৫।  "7 Distinguished Filipinos Elected to PAASE Membership in 2011"। Philippine-American Academy of Science & Engineering। ২ মে ২০১১। ৮ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১ ডিসেম্বর ২০১৫।  Lontoc, Jo Florento। "Palma Hall Annex named after illustrious Psychology prof"। University of the Philippines System। ৮ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৯ নভেম্বর ২০১৫।  "সংরক্ষণাগারভুক্ত অনুলিপি"। ২৬ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৮ সেপ্টেম্বর ২০২০।